Gražiškių kapinės (Barzdai)

Gražiškių kapinės – civilinės kapinės, veikiančios Šakių ir Vilkaviškio rajonų paribyje, Barzdų seniūnijoje, Gražiškių kaime, apie 4 km į rytus nuo Barzdų miestelio, 2 km į pietus nuo kelio . Kapinės įsikūrusios lygiame kraštovaizdyje, nedidelio miško apsuptyje. Stovi veikianti katalikų koplyčia, yra paminklinių antkapių Lietuvos partizanams, nusipelniusiems žmonėms. Kapinių pradžioje, prie koplyčios, pastatytas koplytstulpis žuvusiems už tėvynę Lietuvoje ir tremtyje. Šalia užlaidotos teritorijos pastatyta medinė pastogė renginiams. Kapinės užima 0,4241 ha plotą.Barzdų seniūnija. 2.Gražiškių kaimo civilinės kapinės sakiai.lt

 Kultūros vertybės 

 Baltai tinkuota, liaudies architektūros Gražiškių koplyčia. Apie 1800 m. ją pastatydino Griškabūdžio filijos administratorius. 1826 m. koplyčiai Apaštalų Sostas suteikė Šv. Morkaus ir Švč. M. Marijos Gimimo atlaidus. Apie 1840 m. pristatyta mūrinė zakristija, kiek vėliau - medinis prieangis. 1919 m. koplyčia priskirta naujai įsteigtai Barzdų parapijai. Per atlaidus buvo mušamas varinis būgnas (dingęs II pasaulinio karo metais). 2014 m. iš varpinės pavogtas varpas.
 Operos solisto, režisieriaus Petro Olekos kapas. Rausvo granito, iš trijų stačiakampių dalių, sujungtų kampu, su velionio  bareljefu. Antkapio autorius - sūnus arch. Vikis Oleka.
 Tauro apygardos partizanų kapas. Šioje vietoje slapta palaidotas Pranas Lenkas (1916–1947), du neatpažinti, 1946-1947 m. žuvę partizanai. Kapas pažymėtas mediniu koplytstulpiu.
 Paminklas (kryžius ant aukšto akmenų postamento) Kęstučio rinktinės partizanams.Gražiškių kaimas. Prie Gražiškių kaimo kapinių genocid.lt 1949 m. spalio 18 d. Gražiškiuose per susišaudymą su vietos MGB operatyvine grupe žuvusių Tauro apygardos Kęstučio rinktinės partizanų Jono Brazio-Klajūno ir Liudviko Juodkojo-Kariūno atminimui. Pastatytas šalia užlaidotų kapinių teritorijos.

 Galerija 

 Šaltiniai 

Kategorija:Šakių rajono kapinės